Blaze7451/Wiki-th-20250601 huggingface dataset:
วัดปทุมวงษาวาส

วัดปทุมวงษาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะหวาย อำเภอปากพลี จังหวัดนครนายก ที่ดินตั้งวัดมีเนื้อที่ 8 ไร่ 2 งาน 55 ตารางวา เป็นวัดเก่าแก่คู่ชุมชนไทพวน
วัดปทุมวงษาวาส เดิมชื่อ วัดบ้านใหม่ ผู้สร้างคือนายอุทุมและนายจันทุมมา แต่ไม่ปรากฏหลักฐานว่าสร้างขึ้นในปีใด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2380 และได้รับพระราชทานวิสุงคามสีมา เมื่อ พ.ศ. 2438 เขตวิสุงคามสีมา กว้าง 13.35 เมตร ยาว 30.60 เมตร ตรงกับสมัยพระจุลเป็นเจ้าอาวาส ซึ่งได้นำชาวบ้านสร้างอุโบสถ เป็นไม้แก่นทั้งหลัง เปลี่ยนชื่อมาเป็น "วัดปทุมวงษาวาส" เมื่อ พ.ศ. 2521
ภายในวัดมีสถูปกุสาวดีจำลองแบบอินเดีย ประดิษฐานพระบรมสารีริกธาตุของพระพุทธเจ้า 28 พระองค์ ในสถูปมีเสาอโศกจำลองทำจากหินหยกรูปแบบอินเดีย วัดยังมีพิพิธภัณฑ์ท้องถิ่นไทยพวน จัดแสดงข้าวของเครื่องใช้ของชาวไทพวน มีการรวมกลุ่มชาวบ้านทอผ้าและจัดจำหน่ายผ้าทอไทพวน ซึ่งทำจากไหมประดิษฐ์ โทเรใยสังเคราะห์

**อ้างอิง**
ปทุมวงษาวาส
วัดปลดสัตว์

วัดปลดสัตว์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งในตำบลบ้านแห อำเภอเมืองอ่างทอง จังหวัดอ่างทอง
วัดปลดสัตว์ เดิมมีชื่อว่า วัดสะแก ในอดีตเคยเป็นวัดร้าง จนในสมัยพระบาทสมเด็จพระจอมเกล้าเจ้าอยู่หัว ประมาณ พ.ศ. 2400 ได้เริ่มมีการบูรณะขึ้นใหม่  โดยขุนธรรมการ (ทองคำ) ทำการบูรณะปฏิสังขรณ์ให้เป็นวัดมีพระสงฆ์ มีนามใหม่ว่า วัดดำรงค์ธรรม ครั้นสมเด็จพระมหาสมณเจ้า กรมพระยาวชิรญาณวโรรสได้เสด็จตรวจการคณะสงฆ์และที่พักที่วัดนี้ ทรงปรารภว่า วัดตั้งอยู่ที่บ้านแห ควรจะชื่อว่า "วัดปลดสัตว์" หมายถึงการปลดสัตว์ออกจากแห จึงได้เปลี่ยนนามวัดนับจากนั้น เป็นวัดที่ได้รับพระราชทานวิสุงคามสีมาแห่งแรกของจังหวัดอ่างทองฝ่ายธรรมยุติกนิกาย เมื่อวันที่ 20 กุมภาพันธ์ พ.ศ. 2427
ภายในวัดมีถูปาคารเจดีย์ซึ่งสร้างมาตั้งแต่การสร้างอุโบสถวัดปลดสัตว์หลังเก่า ในรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ 4) มีลักษณะเป็นเจดีย์ทรงสูงยอดเข้าหากันสูง 7 ชั้น ฐานกว้างด้านละ 7 เมตร 7 เซนติเมตร และหันหน้าออกทางด้านทิศตะวันออก สร้างตามอย่างเจดีย์พุทธคยา มีทั้งหมด 6 ชั้น เปรียบดังสวรรค์ทั้งหกและมีเจดีย์ประดิษฐานอยู่ด้านบนสุด เปรียบดังพระเจดีย์เกตุแก้วจุฬามณี

**อ้างอิง**
ปลดสัตว์
วัดไชยสงคราม

วัดไชยสงคราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแห อำเภอเมืองอ่างทอง จังหวัดอ่างทอง มีที่ดินตั้งวัดเนื้อที่ 16 ไร่ 1 งาน 6 ตารางวา วัดตั้งอยู่ริมแม่น้ำเจ้าพระยา
วัดไชยสงครามเป็นวัดที่สร้างตั้งแต่สมัยกรุงศรีอยุธยา ตั้งวัดเมื่อ พ.ศ. 2140 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2497 ตามประวัติที่เล่ากันสืบต่อมา เล่าว่าในสมัยสมเด็จพระนเรศวรมหาราช ได้ยาตราทัพไปรบกับพม่าที่สุพรรณบุรี ครั้งเสร็จศึกการรบจึงได้มาหยุดพักตรงที่วัดนี้ เดิมชื่อว่า วัดกะเฌา
อาคารเสนาสนะประกอบด้วย ประกอบด้วย อุโบสถกว้าง 6.50 เมตร ยาว 17.50 เมตร โครงสร้างก่ออิฐถือปูน วิหารกว้าง 13.50 เมตร ยาว 21.50 เมตร เป็นอาคารไม้ กุฎิสงฆ์จำนวน 7 หลัง โครงสร้างเป็นอาคารไม้ ปูชนียวัตถุมีพระประธานในอุโบสถ นามว่า หลวงพ่อเพชร

**อ้างอิง**
ไชยสงคราม
วัดจำปาหล่อ

วัดจำปาหล่อ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลจำปาหล่อ อำเภอเมืองอ่างทอง จังหวัดอ่างทอง มีที่ดินตั้งวัดเนื้อที่ 13 ไร่
วัดจำปาหล่อตั้งวัดเมื่อ พ.ศ. 2305 ได้รับพระราชทานวิสุงคามสีมาเมื่อวันที่ 7 กุมภาพันธ์ พ.ศ. 2532 ด้านการศึกษาทางวัดได้ให้ราชการตั้งโรงเรียนประถมศึกษาและมัธยมศึกษาภายในวัด
อาคารเสนาสนะประกอบด้วย ประกอบด้วย อุโบสถร้างขึ้นเมื่อปีพุทธศักราช 2515 โครงสร้างเป็นคอนกรีตเสริมเหล็ก ศาลาการเปรียญกว้าง 8 เมตร ยาว 22 เมตร โครงสร้างไม้ สร้างเมื่อ พ.ศ. 2516 กูฏิสงฆ์จำนวน 12 หลัง เป็นอาคารไม้ 10 หลัง เป็นอาคารครึ่งตึกครึ่งไม้ 2 หลัง ปูชนียวัตถุมีพระพุทธรูปปางปาเลไลยก์ เจดีย์ประธานย่อมุมไม้สิบสอง และเจดีย์รายทรงปรางค์ จำนวน 3 องค์

**อ้างอิง**
จำปาหล่อ
หมวดหมู่:โบราณสถานในจังหวัดอ่างทอง
กรดมาโลนิก

กรดมาโลนิก (malonic acid) (ชื่อตามระบบ IUPAC: กรดโพรเพนไดโออิก) คือกรดไดคาร์บอกซิลิก ที่มีโครงสร้าง CH2(COOH)2 ซึ่งเมื่อแตกตัวเป็นไอออน รวมถึงเมื่ออยู่ในรูปเอสเทอร์หรือเกลือ จะเรียกว่ามาโลเนต ตัวอย่างเช่น ไดเอทิล มาโลเนต คือไดเอทิลเอสเทอร์ของกรดมาโลนิก โดยชื่อของกรดชนิดนี้มีที่มาจากคำในภาษากรีก μᾶλον (malon) ซึ่งหมายถึง 'แอปเปิล'

**ความสำคัญทางคลินิก**
หากระดับกรดมาโลนิกที่เพิ่มขึ้นมาพร้อมกับระดับกรดเมทิลมาโลนิกสูงขึ้นด้วย อาจบ่งชี้ถึงโรคทางเมตาบอลิซึมที่เรียกว่าภาวะกรดมาโลนิกและกรดเมทิลมาโลนิกในปัสสาวะ (combined malonic and methylmalonic aciduria: CMAMMA) โดยการคำนวณอัตราส่วนระหว่างกรดมาโลนิกและกรดเมทิลมาโลนิกในพลาสมาเลือด จะสามารถแยกแยะ CMAMMA ออกจากภาวะกรดเมทิลมาโลนิกในเลือดแบบคลาสสิกได้

**ชีวเคมี**
กรดมาโลนิกเป็นซับสเตรตเริ่มต้นในกระบวนการสังเคราะห์กรดไขมันในไมโทคอนเดรีย (mitochondrial fatty acid synthesis: mtFASII) โดยกรดมาโลนิกจะถูกเปลี่ยนเป็นมาโลนิล-โคเอนไซม์เอ ผ่านเอนไซม์แอกซิล-โคเอนไซม์เอ ซินทิเทส ประเภท 3 (acyl-CoA synthetase family member 3: ACSF3)
กรดมาโลนิก เป็นตัวอย่างคลาสสิกของตัวยับยั้งแบบแข่งขัน (competitive inhibitor) สำหรับเอนไซม์ ซัคซิเนต ดีไฮโดรจีเนส คอมเพลกซ์ II (succinate dehydrogenase (complex II)) ในกระบวนการถ่ายทอดอิเล็กตรอนของการหายใจระดับเซลล์ (respiratory electron transport chain)
ซึ่งกรดมาโลนิกจะจับกับตำแหน่งออกฤทธิ์ (active site) ของเอนไซม์โดยไม่เกิดปฏิกิริยาใด ๆ ผ่านการแข่งขันกับซับสเตรตคือ ซัคซิเนต (succinate) แต่กรดมาโลนิกไม่มีหมู่ −CH2CH2− ซึ่งจำเป็นสำหรับกระบวนการดีไฮโดรจิเนชัน (dehydrogenation) การสังเกตนี้ช่วยให้นักวิทยาศาสตร์สามารถสรุปโครงสร้างของตำแหน่งออกฤทธิ์ในเอนไซม์ซิคซิเนต ดีไฮโดรจีเนสได้
การยับยั้งเอนไซม์ดังกล่าวส่งผลให้การหายใจระดับเซลล์ลดลง เนื่องจากกรดมาโลนิกเป็นส่วนประกอบตามธรรมชาติที่พบในอาหารหลายชนิด จึงมีอยู่ในร่างกายสัตว์เลี้ยงลูกด้วยนม รวมถึงมนุษย์ด้วย

**ดูเพิ่มเติม**
 กรดเมทิลมาโลนิก

**อ้างอิง**
หมวดหมู่:กรดไดคาร์บอกซิลิก
เขาซแวกะบีน

เขาซแวกะบีน (ဇွဲကပင် တောင်; ကွဲၢ်ကဘီကစၢၢ်; กะเหรี่ยงโป: ခွဲါက္ၜင်) เป็นเขาที่ตั้งอยู่ในรัฐกะเหรี่ยง ประเทศพม่า ห่างจากเมืองหลวงเนปยีดอไปทางใต้ราว 450 กิโลเมตร ยอดเขาซแวกะบีนสูงจากระดับน้ำทะเล ft
ภูมิประเทศรอบ ๆ เขาซแวกะบีนเป็นที่ราบทางทิศตะวันตกเฉียงเหนือ และเป็นเนินเขาทางทิศตะวันออกเฉียงใต้ เขาซแวกะบีนเป็นจุดสูงที่สุดในภูมิภาคบริเวณนี้ พื้นที่รอบเขาซแวกะบีนมีประชากรหนาแน่นมาก โดยมีประชากร 155 คนต่อตารางกิโลเมตร เมืองใหญ่ที่ใกล้ที่สุดคือเมืองพะอัน ซึ่งอยู่ห่างไปทางตะวันตกเฉียงเหนือ 8.2 กิโลเมตร พื้นที่โดยรอบภูเขาเป็นพื้นที่เกษตรกรรมและพื้นป่าธรรมชาติ

**อ้างอิง**

**แหล่งข้อมูลอื่น**
  "Viewfinder Panoramas Digital elevation Model" (2015-6-21).-  "Zwekabin Taung" said  (cc-by)" Geonames.org; mail updated 2016-06-01; database download downloaded 2016-10-22-  "NASA Earth Observations: Population Density date=2019-06-29  NASA/SEDAO-  "NASA Earth Observations: Land Cover Classification" date=2016-08-31  NASA/MODES- Peel, M C; Finlayson, B L. "Updated world map of the Köppen-Geiger climate classification " Hydrology and Earth System Sciences 11: p. 1633–1644.-  "NASA Earth Observations Data set Index NASA-  "NASA Earth Observations: Rainfall (1 month-TRMM) date=2015-03-01  NASA/Tropical Rainfall Monitoring Mission
หมวดหมู่:รัฐกะเหรี่ยง
หมวดหมู่:ภูเขาในประเทศพม่า
ยิลเลตต์

ยิลเลตต์ เป็นตราสินค้ามีดโกนแบบนิรภัยและผลิตภัณฑ์ดูแลร่างกายอื่น ๆ รวมถึงอุปกรณ์โกนหนวดของอเมริกา ซึ่งเจ้าของคือบริษัทพรอคเตอร์ แอนด์ แกมเบิล (P&G) โดยมีสำนักงานใหญ่อยู่ในเมืองบอสตัน รัฐแมสซาชูเซตส์ และมีเจ้าของคือ บริษัทยิลเลตต์ ซึ่งเป็นผู้จัดจำหน่ายผลิตภัณฑ์ภายใต้แบรนด์ต่าง ๆ จนกระทั่งบริษัทดังกล่าวได้ควบรวมกิจการกับพีแอนด์จีในปี ค.ศ. 2005 บริษัทยิลเลตต์ก่อตั้งโดยคิง แคมป์ ยิลเลตต์ในปี ค.ศ. 1901 โดยเป็นผู้ผลิตมีดโกนแบบนิรภัย
ภายใต้การนำของโคลแมน เอ็ม. ม็อคเลอร์ จูเนียร์ในตำแหน่งประธานเจ้าหน้าที่บริหารตั้งแต่ปี ค.ศ. 1975 ถึงปี ค.ศ. 1991 บริษัทตกเป็นเป้าหมายของความพยายามเข้าซื้อกิจการหลายครั้งจากรอนัลด์ เพเรลแมน และ Coniston Partners ในเดือนมกราคม ค.ศ. 2005 บริษัทพรอคเตอร์ แอนด์ แกมเบิลได้ประกาศแผนการควบรวมกิจการกับบริษัทยิลเลตต์
สินทรัพย์ของบริษัทยิลเลตต์ได้รับการรวมเข้าไว้ในหน่วยงานของพีแอนด์จี ซึ่งภายในบริษัทรู้จักกันในชื่อ "โกลบอล ยิลเลตต์" ในเดือนกรกฎาคม ค.ศ. 2007 โกลบอล ยิลเลตต์ได้ถูกยุบและรวมเข้ากับแผนกหลักอีกสองแผนกของพรอคเตอร์ แอนด์ แกมเบิลได้แก่พรอคเตอร์ แอนด์ แกมเบิล บิวตี้ และพรอคเตอร์ แอนด์ แกมเบิล เฮาส์โฮลด์แคร์ แบรนด์และผลิตภัณฑ์ของยิลเลตต์จึงถูกแบ่งออกให้ทั้งสองฝ่ายตามลำดับ ศูนย์วิจัยและพัฒนายิลเลตต์ในเมืองบอสตัน รัฐแมสซาชูเซตส์ และโรงงานผลิต ยิลเลตต์ เซาท์ บอสตัน (ซึ่งรู้จักกันในชื่อ "Gillette World Shaving Headquarters") ยังคงอยู่เป็นสถานที่ทำงานภายใต้ชื่อแบรนด์ยิลเลตต์ของบริษัทพรอคเตอร์ แอนด์ แกมเบิล บริษัทในเครือของยิลเลตต์อย่างบราวน์และออรัล-บี ทางพรอคเตอร์ แอนด์ แกมเบิลยังคงเก็บไว้

**อ้างอิง**
หมวดหมู่:การควบรวมและเข้าซื้อกิจการในปี พ.ศ. 2548
หมวดหมู่:ตราสินค้าอเมริกัน
ทะเลสาบกานตายา

ทะเลสาบกานตายา (ကန်သာယာရေကန်) เป็นทะเลสาบที่ใหญ่สุดในรัฐกะเหรี่ยง ตั้งอยู่ใจกลางเมืองพะอัน ทะเลสาบแห่งนี้เป็นพื้นที่พักผ่อนยอดนิยมสำหรับนักท่องเที่ยว และเป็นสถานที่มีชื่อเสียงด้านความโรแมนติกในวัฒนธรรมสมัยใหม่ นอกจากนี้ยังมีชื่อเสียงจากสะพานกานตายาที่ทอดข้ามทะเลสาบ ทะเลสาบกานตายากว้างประมาณ 100 เอเคอร์
เพื่อดึงดูดนักท่องเที่ยวทั้งชาวท้องถิ่นและชาวต่างชาติ รัฐบาลรัฐกะเหรี่ยงได้สร้างทางเดินโดยรอบกว้าง m สวนสาธารณะซเวกะบีนและสนามเด็กเล่น ในเดือนเมษายน พ.ศ. 2565 รัฐบาลรัฐกะเหรี่ยงใช้เงิน 289 ล้านจัตในการสร้างสะพานคนเดินข้ามทะเลสาบกานตายาอีกแห่ง

**อ้างอิง**
 ทะเลสาบกานตายา
หมวดหมู่:รัฐกะเหรี่ยง
หมวดหมู่:ทะเลสาบในประเทศพม่า
หมวดหมู่:สถานที่ท่องเที่ยวในประเทศพม่า
เบญจกิติ

เบญจกิติ เป็นชื่อเรียกกลุ่มสวนสาธารณะที่สร้างขึ้นบริเวณถนนรัชดาภิเษก บนพื้นที่เดิมของโรงงานยาสูบ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลต่าง ๆ โดยหากรวมทั้ง 2 พื้นที่แล้วจะมีทั้งหมด 450 ไร่ สามารถหมายถึง- สวนเบญจกิติ พื้นที่ 130 ไร่ สร้างขึ้นเมื่อปี พ.ศ. 2535 ในโอกาสพระราชพิธีมหามงคลเฉลิมพระชนมพรรษา 5 รอบ 12 สิงหาคม 2535 มีพิธีเปิดเมื่อปี พ.ศ. 2547 ในโอกาสพระราชพิธีมหามงคลเฉลิมพระชนมพรรษา 6 รอบ 12 สิงหาคม 2547- สวนป่าเบญจกิติ พื้นที่ 320 ไร่ สร้างขึ้นและเปิดระยะที่ 1 เมื่อปี พ.ศ. 2559 ในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 และมีพิธีเปิดทั้งสวนรวมถึงระยะที่ 2 และ 3 เมื่อปี พ.ศ. 2565 ในโอกาสพระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565
มิไร โมริยามะ

มิไร โมริยามะ (森山 未來, Moriyama Mirai, เกิด 20 สิงหาคม 1984) เป็นนักแสดงและนักเต้นชาวญี่ปุ่น

**ชีวิตและช่วงทำงาน**
โมริยามะเริ่มเรียนเต้นตั้งแต่อายุ 5 ขวบ เขาเรียนเต้นแจ๊ส เต้นแท็ป บัลเล่ต์ และฮิปฮอป และได้แสดงละครเวทีหลายเรื่อง เขาเปิดตัวบนเวทีอย่างเป็นทางการกับ Boys Time ในปี 1999 ในปี 2008 เขาเล่นเป็นตัวละครนำในละครเพลงเวอร์ชันญี่ปุ่น RENT
ในภาพยนตร์เรื่อง Socrates in Love ปี 2004 เขารับบทเป็นฮีโร่ในวัยเรียนมัธยมที่พยายามจัดการกับแฟนสาวที่ป่วยหนัก นอกจากนี้ เขายังรับบทเป็นคากูตะในภาพยนตร์เรื่อง ทเวนตี้เซนจูรี่บอย อีกด้วย
เขาแสดงนำในเรื่อง Kueki Ressha เขายังปรากฏตัวในละครโทรทัศน์เรื่อง Penance ของ Kiyoshi Kurosawa อีกด้วย และภาพยนตร์ A Chorus of Angels ของจุนจิ ซากาโมโตะ ในเดือนกรกฎาคม 2021 เขาได้แสดงในพิธีเปิดการแข่งขันกีฬาโอลิมปิกที่โตเกียว

**อ้างอิง**

**แหล่งข้อมูลอื่น**
 1719673- 1081960
หมวดหมู่:นักแสดงภาพยนตร์ชายชาวญี่ปุ่น
ฉบับร่าง:ฟุตบอลโลก 2026 รอบชิงชนะเลิศ

ฟุตบอลโลก 2026 รอบชิงชนะเลิศ เป็นการแข่งขันนัดสุดท้ายของฟุตบอลโลก 2026 มีกำหนดจัดขึ้นที่สนามสนามกีฬาเมตไลฟ์ ในศูนย์กีฬาเมโดว์แลนด์ เมืองอีสต์รัทเทอร์ฟอร์ด รัฐนิวเจอร์ซีย์ ใกล้กับนครนิวยอร์ก ของสหรัฐอเมริกา ในวันที่ 19 กรกฎาคม ค.ศ. 2026

**ภูมิหลัง**
เมื่อวันที่ 16 มีนาคม ค.ศ. 2023 ฟีฟ่าประกาศว่าจะจัดการแข่งขันฟุตบอลโลก 2026 รอบชิงชนะเลิศในวันที่ 19 กรกฎาคม ค.ศ. 2026 ต่อมาเมื่อวันที่ 4 กุมภาพันธ์ ค.ศ. 2024 ฟีฟ่าได้ประกาศให้สนามกีฬาเมตไลฟ์เป็นสถานที่แข่งขันนัดชิงชนะเลิศ โดยกำหนดการประกาศสนามแข่งขันนั้นเลื่อนจากเดิมที่คาดการณ์ไว้ในช่วงปลายปี ค.ศ. 2023 เนื่องจากปัญหาในกระบวนการวางแผน

**สนามแข่งขัน**
เมื่อวันที่ 13 มิถุนายน ค.ศ. 2018 ในการประชุมฟีฟ่าคองเกรส ครั้งที่ 68 สหรัฐอเมริกา เม็กซิโก และแคนาดา ได้รับเลือกให้เป็นเจ้าภาพร่วมในจัดการแข่งขันฟุตบอลโลก 2026 โดยการเสนอตัวครั้งนี้วางแผนใช้สนามกีฬาใน 16 เมืองที่กระจายอยู่ในทั้ง 3 ประเทศ แต่การแข่งขันตั้งแต่รอบก่อนรองชนะเลิศเป็นต้นไปจะจัดขึ้นในสหรัฐ
ในขณะนั้นยังไม่ได้ยืนยันสนามแข่งขันรอบชิงชนะเลิศ แต่มีการคาดการณ์ว่าสนามกีฬาเมตไลฟ์ที่ตั้งอยู่ใกล้กับนครนิวยอร์ก ซึ่งเคยจัดการแข่งขันกีฬาระดับใหญ่มาก่อน จะมีสิทธิ์ถูกใช้มากที่สุด อย่างไรก็ตาม สนามกีฬาโซไฟซึ่งเป็นสนามใหม่ในเมืองอิงเกิลวูด รัฐแคลิฟอร์เนีย ใกล้ลอสแอนเจลิส ก็เป็นอักหนึ่งตัวเลือกเช่นเดียวกัน โดยในเดือนมิถุนายน ค.ศ. 2022 ฟีฟ่าได้ประกาศเลือกสนามกีฬาโซไฟเป็นหนึ่งใน 10 สนามแข่งขันที่ตั้งอยู่ในสหรัฐ แต่สนามโรสโบว์ลในเมืองพาซาเดนา รัฐแคลิฟอร์เนีย ซึ่งเคยจัดรอบชิงชนะเลิศของฟุตบอลโลกชาย 1994 และฟุตบอลโลกหญิง 1999 ไม่ถูกเลือกใช้เนื่องจากความเก่าแก่ของสนาม
สนามกีฬาโซไฟได้รับการออกแบบมาสำหรับการแข่งขันอเมริกันฟุตบอล โดยมีความกว้างของสนามเพียง 69 หลา (63 เมตร) ซึ่งแคบกว่ามาตรฐานที่ฟีฟ่ากำหนด นอกจากนี้ เจ้าของสนามยังไม่พอใจกับข้อตกลงแบ่งรายได้ที่ฟีฟ่าเสนอ และเคยขู่ว่าจะยกเลิกแผนการเป็นเจ้าภาพการแข่งขันฟุตบอลโลก
ในช่วงต้นปี ค.ศ. 2023 สนามกีฬาเอทีแอนด์ทีในเขตดัลลัสได้กลายมาเป็นอีกหนึ่งตัวเลือกที่มีโอกาสถูกใช้จัดรอบชิงชนะเลิศ เนื่องจากมีความจุมากถึง 90,000 ที่นั่ง และมีแผนปรับปรุงสนามให้กว้างขึ้นเพื่อให้ตรงตามมาตรฐานของฟีฟ่า ในขณะที่สนามกีฬาเมตไลฟ์ก็ประกาศแผนการปรับปรุงสนามในเดือนมกราคม ค.ศ. 2024 โดยจะถอดที่นั่งบริเวณมุมสนามออก 1,740 ที่นั่ง เพื่อเพิ่มความกว้างของสนามให้เหมาะสมสำหรับฟุตบอลโลก
อย่างไรก็ตาม รายงานจากดิแอธเลติก ระบุว่าการเลือกสนามกีฬาเมตไลฟ์เป็นสนามรอบชิงชนะเลิศ สร้างความ "ประหลาดใจ" ให้กับเจ้าหน้าที่ในพื้นที่ เนื่องจากในเดือนมกราคมเคยมีการคาดหมายว่าจะเลือกใช้สนามในดัลลัส โดยข้อเสนอดังกล่าวยังรวมถึงการถ่ายทอดสดรอบชิงชนะเลิศไปยังอีกสองสถานที่ใกล้เคียงเพื่อเพิ่มรายได้จากการขายตั๋ว

**การแสดงบันเทิง**
เมื่อวันที่ 28 กันยายน ค.ศ. 2024 ฟีฟ่าได้ประกาศว่า โกลบอลซิติเซนจะเป็นผู้ร่วมจัดการแสดงพักครึ่งของฟุตบอลโลก 2026 รอบชิงชนะเลิศคล้ายกับซูเปอร์โบลของเนชันแนลฟุตบอลลีก ซึ่งถือเป็นครั้งแรกในประวัติศาสตร์ฟุตบอลโลกที่มีการแสดงพักครึ่ง เมื่อวันที่ 5 มีนาคม ค.ศ. 2025 ฟีฟ่าประกาศว่า โคลด์เพลย์จะมีส่วนช่วยในการคัดเลือกผู้แสดงรอบสุดท้าย พร้อมทั้งจัดคอนเสิร์ตที่ไทม์สแควร์ในช่วงสุดสัปดาห์ของรอบชิงชนะเลิศ

**การแข่งขัน**

**รายละเอียด**

**อ้างอิง**

**แหล่งข้อมูลอื่น**
  2026 FIFA World Cup official website
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด

**ดูเพิ่ม**
 จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519- จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**อ้างอิง**
แพร่
หมวดหมู่:การเลือกตั้งในจังหวัดแพร่
หมวดหมู่:การเลือกตั้งสมาชิกสภาองค์การบริหารส่วนจังหวัด พ.ศ. 2568

หมวดหมู่:การเลือกตั้งในประเทศไทยในปี พ.ศ. 2568
หมวดหมู่:การเลือกตั้งท้องถิ่นในประเทศไทย
การเลือกตั้งนายกองค์การบริหารส่วนจังหวัดแม่ฮ่องสอน พ.ศ. 2568

การเลือกตั้งนายกองค์การบริหารส่วนจังหวัดแม่ฮ่องสอน พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดแม่ฮ่องสอน พ.ศ. 2568

**ผู้สมัครนายกองค์การบริหารส่วนจังหวัด**

**หมายเลข 1 : อัครเดช วันไชยธนวงศ์**
อดีตนายกองค์การบริหารส่วนจังหวัดแม่ฮ่องสอน ได้รับการสนับสนุนจากปกรณ์ จีนาคำ สส.แม่ฮ่องสอน เขต 1 พรรคกล้าธรรม และปัญญา จีนาคำ อดีตสส.แม่ฮ่องสอน พรรคพลังประชารัฐ ลงสมัครในนามกลุ่มดีต่อเนื่อง

**หมายเลข 2 : ดนุภัทร์ เชียงชุม**
อดีตประธานสภาองค์การบริหารส่วนจังหวัดแม่ฮ่องสอน ปัจจุบันเป็นสมาชิกพรรคประชาชน ได้รับการสนับสนุนจากเลาฟั้ง บัณฑิตเทอดสกุล สส.บัญชีรายชื่อ พรรคประชาชน, สมบัติ ยะสินธุ์ สส.แม่ฮ่องสอน เขต 2 พรรคประชาธิปัตย์, สมบูรณ์ ไพรวัลย์ อดีตสส.แม่ฮ่องสอน พรรคไทยรักไทย, จำลอง รุ่งเรือง อดีตสส.แม่ฮ่องสอน พรรคกิจสังคม และสุรสิทธิ์ ตรีทอง อดีตสมาชิกวุฒิสภา ลงสมัครในนามกลุ่มพลังแม่ฮ่องสอน

**ผลการเลือกตั้ง**

**อ้างอิง**

**แหล่งข้อมูลอื่น**
แม่ฮ่องสอน
หมวดหมู่:การเลือกตั้งในจังหวัดแม่ฮ่องสอน
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด

**ดูเพิ่ม**
 จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518- จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**อ้างอิง**
แพร่
หมวดหมู่:การเลือกตั้งในจังหวัดแพร่
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด

**ดูเพิ่ม**
 จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512- จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**อ้างอิง**
แพร่
หมวดหมู่:การเลือกตั้งในจังหวัดแพร่
อนาฅต

อนาฅต (Tomorrow And I) เป็นละครซีรีส์ไทยในรูปแบบสตีมมิ่ง ออกอากาศทั่วโลกผ่านทางเน็ตฟลิกซ์ เมื่อวันที่ 4 ธันวาคม พ.ศ. 2567 มีจำนวนตอนทั้งหมด 4 ตอน

**ประวัติและการสร้าง**
อนาฅต เป็นผลงานหนึ่งในคอนเทนต์ต้นฉบับของเน็ตฟลิกซ์ประเทศไทยกำกับและเขียนบทโดย ปวีณ ภูริจิตปัญญา โดยนำเสนอเนื้อหาเกี่ยวกับเทคโนโลยีแห่งยุคอนาคตของเมืองไทย โดยนำเสนอเนื้อหาไอเดียที่มาจากการสำรวจประเทศไทยในยุคอนาคตจะมีหน้าตาเป็นอย่างไร รูปแบบตัวเรื่องนำเสนอแตกต่างไปในแต่ละตอนและดำเนินเรื่องจบในตอนโดยไม่มีการเชื่อมโยงแต่อย่างใด
ในส่วนชื่อเรื่องภาษาไทย มาจากชื่อภาษาอังกฤษของซีรีส์ที่เขียนว่า Tomorrow And I ซึ่งหมายถึง วันพรุ่งนี้คืออนาคตกับตัวฉันว่ามันจะเกิดอะไรขึ้นบ้าง เลยบิดออกมาโดยได้เปลี่ยนจาก ค. ควาย เป็น ฅ.ฅน ซึ่งคำว่า Tomorrow and I พอเป็นภาษาไทยมันก็คือ อนาคต แล้วตัว ค. ควายก็เปลี่ยนเป็น ฅ. ฅน ก็คือคนที่เป็นตัวเรา

**เรื่องย่อ**
นิราศแกะดำ (Black Sheep)
หมอนุ่น นักวิทยาศาสตร์และนักบินอวกาศคนแรกของไทย เสียชีวิตขณะกำลังเดินทางกลับจากอวกาศ หลังไปทำภารกิจเป็นเวลา 3 ปี นนท์ที่เสียใจกับสิ่งที่เกิดขึ้น ทำให้คิดจะคืนชีพหมอนุ่นขึ้นมาด้วยเทคโนโลยีการโคลนนิ่ง ซึ่งจะช่วยพาคนที่รักกลับจากความตาย
เทคโนโยนี (Paradistopia)
เจสสิก้า ลูกสาวของหญิงขายบริการในเมือง กำมะลอ (Gamalone) เปิดตัวสตาร์ทอัพยูนิคอร์น “PARADISE X” ที่จะเปลี่ยนเมือง Gamalone กลายเป็นแดนสวรรค์และศูนย์รวมความบันเทิงของผู้ใหญ่ที่ดีที่สุดในโลก โดยมี วิธ ช่วยในการพัฒนาเซ็กส์โรบ็อต เพื่ออนาคตของการค้าประเวณี และก้าวข้ามขีดจำกัดทางศีลธรรม
ศาสดาต้า (Buddha Data)
พระอเนก เริ่มมองเห็นผู้คนที่มีค่อยๆ ถอยห่างจากชาวพุทธวิถีเดิม และมุ่งสู่วิถีใหม่ โดยหันไปนับถือ อัลตร้า (ULTRA) ซึ่งคิดค้นโดย นีโอ CEO ที่จะพลิกโฉมพุทธศาสนาให้เข้ากับเทคโนโลยี เช่น ถ้าเราทำบุญมากๆ สามารถนำแต้มบุญไปสะสม แลกสินค้าได้ เพราะนีโอเชื่อว่า “ทำบุญชาตินี้ ต้องได้ชาตินี้”
เด็กหญิงปลาหมึก (Octopus Girl)
ในปี 2594 เมื่อสภาวะโลกร้อน ทำให้เกิดฝนตกต่อเนื่องเป็นเวลา 1 ปีกว่าๆ หลายเมืองถูกน้ำท่วม สิ่งแวดล้อมเสื่อมลงเรื่อยๆ และทำให้เกิดโรคระบาดที่มากับน้ำ ผู้คนเริ่มล้มป่วยและเสียชีวิตเป็นจำนวนมาก

**นักแสดง**
นิราศแกะดำ- ปกรณ์ ฉัตรบริรักษ์ รับบทเป็น นนท์- วรันธร เปานิล รับบทเป็น หมอนุ่น- ตรีชฎา หงษ์หยก รับบทเป็น วี- สุทธิรักษ์ ทรัพย์วิจิตร รับบทเป็น นนท์ (หมอนุ่นร่างผู้ชาย)- ปรเมศร์ น้อยอ่ำ รับบทเป็น พ่อของนุ่น
เทคโนโยนี- วิโอเลต วอเทียร์ รับบทเป็น เจสสิก้า- ธามไท แพลงศิลป์ รับบทเป็น วิธ- ณัฐชา นีน่า เจสซิกา พาโดวัน รับบทเป็น เจสสิก้าวัยเด็ก
ศาสดาต้า- เรย์ แมคโดนัลด์ รับบทเป็น พระอเนก- ภูมิภัทร ถาวรศิริ รับบทเป็น นีโอ- พงศธร จงวิลาส รับบทเป็น อะตอม
เด็กหญิงปลาหมึก- วณิชชยา พรมปนฤทธิชัย รับบทเป็น กัลปังหา- ชนัญธิชา ชัยภา รับบทเป็น มุก- ธงชัย ทองกันทม รับบทเป็น ครูฝ้าย- สมชาย ศักดิกุล รับบทเป็น พลเอก ยุทธวิถี วงศ์มีทรัพย์

**อ้างอิง**

**แหล่งข้อมูลอื่น**
  อนาฅต 2567  ที่ฐานข้อมูลภาพยนตร์และละครไทย- 81522263- tt31158590
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ของเน็ตฟลิกซ์
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ผลงานต้นฉบับภาษาไทยของเน็ตฟลิกซ์
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนธันวาคม พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500- จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**อ้างอิง**
แพร่
หมวดหมู่:การเลือกตั้งในจังหวัดแพร่
การคัดเลือกเจ้าภาพฟุตบอลโลก 2034

กระบวนการคัดเลือกเจ้าภาพฟุตบอลโลก 2034 ส่งผลให้สหพันธ์ฟุตบอลนานาชาติ (FIFA) เลือก ซาอุดีอาระเบีย เป็นเจ้าภาพจัดการแข่งขันฟุตบอลโลก 2034

**การคัดเลือกเจ้าภาพ**
กระบวนการเสนอตัวเป็นเจ้าภาพเริ่มต้นเมื่อวันที่ 4 ตุลาคม 2023 โดยใช้ข้อกำหนดเดียวกันกับฟุตบอลโลก 2030 ตามนโยบายหมุนเวียนสมาพันธ์ของฟีฟ่า สมาคมสมาชิกที่มีสิทธิ์เสนอตัวเป็นเจ้าภาพมีเพียง สมาพันธ์ฟุตบอลแห่งเอเชีย (AFC) และ สมาพันธ์ฟุตบอลโอเชียเนีย (OFC)
การตัดสินใจของฟีฟ่าที่ให้ฟุตบอลโลก 2030 จัดขึ้นใน 3 ทวีป (แอฟริกา ยุโรป และอเมริกาใต้) และฟุตบอลโลก 2026 จัดที่ อเมริกาเหนือ ทำให้ฟุตบอลโลก 2034 ต้องจัดในเอเชียหรือโอเชียเนีย
รายงานจากนิวยอร์กไทม์ระบุว่าการกำหนดเช่นนี้เปิดทางให้ซาอุดีอาระเบียได้รับเลือกโดยลดคู่แข่งในการเสนอตัว
ในวันที่ 31 ตุลาคม 2023 ประธานฟีฟ่า จิอานนี อินฟานติโน ประกาศว่า ซาอุดีอาระเบีย จะเป็นเจ้าภาพฟุตบอลโลก 2034 ซึ่งนับเป็นครั้งที่ 3 ที่เอเอฟซีได้เป็นเจ้าภาพฟุตบอลโลก (หลังจากปี 2002 ในญี่ปุ่นและเกาหลีใต้ และปี 2022 ในกาตาร์) และเป็นครั้งที่ 2 ที่จัดในภูมิภาคตะวันออกกลาง

**การเสนอตัว**

**ซาอุดีอาระเบีย**
หลังจากที่ซาอุดีอาระเบียถอนตัวจากการเสนอตัวร่วมจัดฟุตบอลโลก 2030 กับกรีซและอียิปต์ พวกเขาได้เปลี่ยนไปโฟกัสกับการเสนอตัวเดี่ยวสำหรับปี 2034
ซาอุดีอาระเบียใช้กลยุทธ์ที่คล้ายคลึงกับฟุตบอลโลก 2022 ในกาตาร์ โดยอาจพิจารณาเปลี่ยนกำหนดการแข่งขันจากช่วงฤดูร้อนเพื่อหลีกเลี่ยงปัญหาอากาศร้อน แม้ว่าสมาคมฟุตบอลซาอุดีอาระเบียจะยืนยันแผนจัดการแข่งขันในช่วงฤดูร้อน
การเสนอตัวอย่างเป็นทางการถูกประกาศเมื่อวันที่ 4 ตุลาคม 2023
วันที่ 5 ตุลาคม 2023 ประธานเอเอฟซี ซัลมาน บิน อิบราฮิม อัลคาลิฟา ประกาศสนับสนุนการเสนอตัวของซาอุดีอาระเบีย
ภายในวันที่ 9 ตุลาคม 2023 ซาอุดีอาระเบียยื่นจดหมายแสดงความจำนงและลงนามในเอกสารเสนอตัวเป็นเจ้าภาพ โดยมีสมาคมสมาชิกมากกว่า 70 แห่งแสดงการสนับสนุน

**รายงานการประเมินผล**
วันที่ 30 พฤศจิกายน 2024 ฟีฟ่าเผยแพร่รายงานการประเมินผลก่อนการลงคะแนน 13 วัน
ซาอุดีอาระเบียได้รับคะแนนเฉลี่ย 4.2 จาก 5 ซึ่งสูงที่สุดในประวัติศาสตร์ฟีฟ่าและคะแนนทางเทคนิคสูงถึง 419.8
ซาอุดีอาระเบียได้รับการสนับสนุนจากรายงานนี้ซึ่งยืนยันศักยภาพและความพร้อมของพวกเขาในการเป็นเจ้าภาพฟุตบอลโลกครั้งสำคัญในปี 2034

**คะแนนประเมิน**

**การลงคะแนนเสียง**
การลงคะแนนเสียงเพื่อให้ซาอุดีอาระเบียรับรองการเป็นเจ้าภาพฟุตบอลโลก 2034 จะเกิดขึ้นในช่วงไตรมาสที่ 4 ของปี 2024 ในวันที่ 11 ธันวาคม

**หมายเหตุ**

**อ้างอิง**

หมวดหมู่:การแข่งขันฟุตบอลนานาชาติที่ประเทศซาอุดีอาระเบียเป็นเจ้าภาพ
เท็นชินฮัง

เท็นชินฮัง (天津飯) อาจหมายถึง - เท็นชินดง - อาหารจีนแบบญี่ปุ่นชนิดหนึ่ง- เท็นชินฮัง (ดราก้อนบอล) - ตัวละครจากดราก้อนบอล
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดแพร่ ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500- จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**อ้างอิง**
แพร่
หมวดหมู่:การเลือกตั้งในจังหวัดแพร่
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งสมาชิกสภาผู้แทนราษฎรจังหวัดแพร่ กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**อ้างอิง**
แพร่
หมวดหมู่:การเลือกตั้งในจังหวัดแพร่
โรงพยาบาลมหาวชิราลงกรณธัญบุรี

โรงพยาบาลมหาวชิราลงกรณธัญบุรี  สังกัดกรมการแพทย์ กระทรวงสาธารณสุข เป็นโรงพยาบาลเฉพาะทางโรคมะเร็งขนาด 126 เตียง ตั้งอยู่เลขที่ 139 ถนนรังสิต-นครนายก กิโลเมตรที่ 25 ตำบลบึงสนั่น อำเภอธัญบุรี จังหวัดปทุมธานี บนเนื้อที่ประมาณ 100 ไร่
โรงพยาบาลมหาวชิราลงกรณธัญบุรี แต่เดิมชื่อ บ้านพักฟื้นผู้ป่วยโรคมะเร็งธัญบุรี เป็นสถานที่รับส่งต่อผู้ป่วยมะเร็งจากโรงพยาบาลอื่น ต่อมาเปลี่ยนชื่อมาเป็น สถานรับผู้ป่วยโรคมะเร็งธัญบุรี ต่อมาพระบาทสมเด็จพระวชิรเกล้าเจ้าอยู่หัวมีพระราชดำริให้จัดสร้างศูนย์บำบัดรักษาและฟื้นฟูสภาพโรคมะเร็งทั้งด้านร่างกายและจิตใจให้การดูแลผู้ป่วยโรคมะเร็งระยะท้ายแบบประคับประคอง (Palliative care) รวมไปถึงครอบครัว พระองค์เสด็จพระราชดำเนินเปิดอาคาร กาญจนบารมีเฉลิมพระเกียรติ ครองสิริราชสมบัติ 50 ปี มื่อวันที่ 20 กรกฎาคม  พ.ศ.  2544 และเปลี่ยนสถานะเป็น "โรงพยาบาลมหาวชิราลงกรณธัญบุรี" เมื่อวันที่ 11 กรกฎาคม พ.ศ. 2555 
โรงพยาบาลมีผู้ป่วยเข้ารับบริการเฉลี่ยปีละ 2,000 คน โดยมารักษามะเร็งเต้านม มะเร็งไทรอยด์ มะเร็งปอด มะเร็งปากมดลูก และมะเร็งลำไส้ใหญ่ ฯลฯ มีการใช้กัมมันตรังสีในการรักษามะเร็งไทรอยด์ โรงพยาบาลมีการขยายบริการดูแลผู้ป่วยระยะสุดท้ายแบบองค์รวม ไปศูนย์มะเร็ง และโรงพยาบาลในสังกัดทั้ง 16 แห่งทั่วประเทศ

**อ้างอิง**
หมวดหมู่:สิ่งก่อสร้างในอำเภอธัญบุรี
วชิราลงกรณธัญบุรี
หมวดหมู่:โรงพยาบาลในสังกัดกรมการแพทย์ กระทรวงสาธารณสุข
โชมย็องกาเก

โชมย็องกาเก (조명가게) เป็นละครโทรทัศน์เกาหลีใต้แนวรหัสคดีและสยองขวัญปี ค.ศ. 2024 ที่เขียนบทโดยคังฟูลและกำกับโดย คิม ฮี-ว็อน นำแสดงโดย จู จี-ฮุน, พัก โบ-ย็อง, คิม ซ็อล-ฮย็อน, แพ ซ็อง-วู, ออม แท-กู, อี ซ็อง-อึน, คิม มิน-ฮา, พัก ฮย็อก-คว็อน, ชิน อึน-ซู, 김선화 (1971년), และ คิม กี-แฮ ละครเรื่องนี้สร้างจากเว็บตูนชื่อเดียวกันของคังฟูลเล่าเรื่องราวของคนเป็นและคนตายที่เชื่อมโยงกันระหว่างโลกมนุษย์และปรโลกผ่านร้านขายโคมไฟ ละครนี้ออกอากาศครั้งแรกบนดิสนีย์+ระหว่างวันที่ 4 ถึง 18 ธันวาคม ค.ศ. 2024

**เรื่องย่อ**
ละครซีรีส์เรื่องนี้เล่าเรื่องราวของกลุ่มคนแปลกหน้าที่กำลังมีช่วงเวลาที่ยากลำบากในการจัดการกับประสบการณ์อันเลวร้ายในอดีตของพวกเขา พวกเขาทั้งหมดดำเนินชีวิตตามปกติจนกระทั่งถูกดึงดูดให้ไปที่ร้านขายโคมไฟที่ตั้งอยู่ตอนท้ายตรอก เจ้าของร้านคอยเฝ้ารักษาร้านขายโคมไฟซึ่งอาจมีกุญแจไขอดีต ปัจจุบัน และอนาคตของคนแปลกหน้าอยู่

**นักแสดงและตัวละคร**
 ชู จี-ฮุน รับบท จอง ว็อน-ย็อง
 เจ้าของร้านไฟ- พัก โบ-ย็อง รับบท คว็อน ย็อง-จี
 พยาบาลที่มีสายสัมพันธ์อันแปลกประหลาดกับคนไข้ของเธอ- คิม ซ็อล-ฮย็อน รับบท อี จี-ย็อง
 หญิงลึกลับที่เคยคบหากับฮย็อนมิน- แพ ซ็อง-วู รับบท ยัง ซ็อง-ชิก
 เจ้าหน้าที่ตำรวจ- ออม แท-กู รับบท คิม ฮย็อน-มิน
 ชายผู้เกิดความสงสัยอย่างบอกไม่ถูกเกี่ยวกับหญิงสาวลึกลับที่นั่งอยู่ที่ป้ายรถเมล์- อี ซ็อง-อึน รับบท ซ็อง-ยู-ฮี
 แม่ผู้ทุกข์ใจที่ส่งลูกสาวของเธอ ฮย็อนจู ไปร้านไฟทุกวันเพื่อซื้อหลอดไฟ- คิม มิน-ฮา รับบท ยุน ซ็อน-แฮ
 นักเขียนบทที่ประสบกับเหตุการณ์ประหลาดหลังจากย้ายเข้าไปอยู่ในบ้านเก่า- พัก ฮย็อก-คว็อน รับบท โอ ซึง-ว็อน
 ชายลึกลับที่มักเดินเตร่ในตรอกมืดในสภาพตัวเปียก- ชิน อึน-ซู รับบท จู ฮย็อน-จู
 เด็กสาวที่แวะร้านไฟทุกวัน- 김선화 (1971년) รับบท พัก ฮเย-ว็อน
 หญิงสาวที่เดินเตร่ในตรอกมืดคืนที่ฝนตกโดยสวมรองเท้าส้นสูงสีแดง- คิม กี-แฮ รับบท ฮอ จี-อุง
 นักเรียนมัธยมปลายที่ได้พบกับผู้คนหลากหลายที่เดินเตร่อยู่รอบร้านไฟ- คิม แด-มย็อง

**การผลิต**

**การพัฒนา**
นักแสดง คิม ฮี-ว็อน ได้รับเลือกเป็นผู้กำกับซีรีส์ โชมย็องกาเก ที่เขียนโดย คังฟูล และนำไปลงในเว็บไซต์ Kakao Webtoon เมื่อปี 2011 ซึ่งถือเป็นการเปิดตัวในฐานะผู้กำกับของคิม บริษัท Mr. Romance และ Moving Pictures Co. รับหน้าที่ผลิตซีรีส์เรื่องนี้

**การคัดเลือกนักแสดง**
ในปี 2023 ชู จี-ฮุน, คิม ซ็อล-ฮย็อน, แพ ซ็อง-วู และ พัก โบ-ย็อง ได้รับคัดเลือกให้แสดงในซีรีส์
เมื่อวันที่ 19 มกราคม 2024 ชู, คิม, แพ และ พัก พร้อมด้วย ออม แท-กู, อี ซ็อง-อึน, คิม มิน-ฮา, พัก ฮย็อก-คว็อน, คิม แด-มย็อง, ชิน อึน-ซู, 김선화 (1971년), และ คิม กี-แฮ ได้รับการยืนยันอย่างเป็นทางการว่าเป็นนักแสดงหลักในซีรีส์

**การเผยแพร่**
มีประกาศว่า โชมย็องกาเก จะเผยแพร่เฉพาะที่ดิสนีย์+ ในช่วงครึ่งหลังของปี 2024 ดิสนีย์+ ยืนยันว่าซีรีส์เรื่องนี้จะเผยแพร่ตอนแรกในวันที่ 4 ธันวาคม 2024 โดยจะเผยแพร่ 4 ตอนแรกจากทั้งหมด 8 ตอนในวันแรก และอีก 4 ตอนที่เหลือในสองสัปดาห์ถัดไป

**อ้างอิง**

**แหล่งข้อมูลอื่น**
  โชมย็องกาเก at Kakao Webtoon ko
หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวสยองขวัญเกาหลีใต้
หมวดหมู่:ละครโทรทัศน์แนวรหัสคดีเกาหลีใต้
หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
วัดโพธิ์ไทร (จังหวัดนครนายก)

วัดโพธิ์ไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหญ่ อำเภอเมืองนครนายก จังหวัดนครนายก อยู่ติดกับแม่น้ำนครนายก ปัจจุบันมีพระครูนิโครธโพธิคุณ เป็นเจ้าอาวาส
ไม่ปรากฏหลักฐานเอกสารเกี่ยวกับการสร้างวัดโพธิ์ไทร อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552 ในอดีตพื้นที่แห่งนี้เป็นที่ตั้งของวัด 2 แห่ง คือวัดไทรเหนือและวัดไทรล่าง ต่อมาได้ยุบรวมกันและตั้งชื่อใหม่เป็นวัดโพธิ์ไทรจนถึงทุกวันนี้ เมื่อรวมวัดทั้งสองเข้าด้วยกันแล้วจะมีเนื้อที่ทั้งหมด 41 ไร่ 20 ตารางวา 
อุโบสถหลังเก่าและเจดีย์รายหน้าอุโบสถ มีลักษณะสถาปัตยกรรมรัตนโกสินทร์ตอนต้น ช่วงพุทธศตวรรษที่ 24–25 เป็นการผสมประสานงานศิลปกรรมแบบไทย ตะวันตก จีน และลาวซึ่งเป็นศิลปะแบบท้องถิ่น ซึ่งเป็นชุมชนที่เข้ามาตั้งถิ่นฐานในบริเวณนี้ เจดีย์รายเป็นเจดีย์แบบทรงเครื่อง ย่อมุมไม้สิบสอง ก่อด้วยอิฐถือปูน เมื่อ  พ.ศ. 2555 กรมศิลปากรได้บูรณะซ่อมแซมเพื่อรักษาสภาพไว้ให้คงเดิม

**อ้างอิง**
โพธิ์ไทร
หมวดหมู่:โบราณสถานในจังหวัดนครนายก
วัดดง (จังหวัดนครนายก)

วัดดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหญ่ อำเภอเมืองนครนายก จังหวัดนครนายก ที่ตั้งของวัดโดยรอบติดกับวัดอุดมธานีและแม่น้ำนครนายกเป็นที่ราบลุ่มน้ำท่วมถึงในฤดูฝน
วัดดงสร้างมาตั้งแต่สมัยช่วงปลายกรุงศรีอยุธยาราว พ.ศ. 2304 เดิมชื่อ วัดบ้านดง ตามชื่อบ้านโดยชาวบ้านดงได้ทำการถางป่าให้โล่งเตียนเพื่อต้องการใช้พื้นที่ทำไร่ทำสวน ขณะทำการถางป่าอยู่นั้นได้พบเศียรพระพุทธรูป (หักแค่คอ) ต่อมาชาวบ้านได้ช่วยกันปลูกโรงไม้ไม้ไผ่มุงด้วยหญ้าคาแล้วนำเศียรพระพุทธรูปไปไว้ เพื่อให้ชาวบ้านดงได้เคารพบูชา และก่อสร้างวัดขึ้นในบริเวณนั้น จากคำบอกเล่า แรกสร้างมีกุฏิไม้ไผ่หลังเล็กปลูกใต้ต้นมะขามใหญ่ ต่อมาได้รับการพัฒนาเรื่อยมาจากชุมชนชาวบ้านดง และชาวลาวที่อพยพมาจากเวียงจันทร์มาอยู่ที่หมู่บ้านใหญ่ลาว ราว พ.ศ. 2323 ได้ก่อตั้งโรงอุโบสถโดยมีหลังคามุงกระเบื้อง หน้าปันไม้สักแกะสลักประดับกระจกเขียนสี และเสาไม้เนื้อแข็ง พื้นยกสูงโดยใช้อิฐวางมีเอวขัน ไม่มีผนัง ศิลปะผสมไทยลาว และสร้างซุ้มเสมาพระประธานในโรงอุโบสถ ตั้งเป็นวัดเมื่อพ.ศ. 2369 ได้รับพระราชทานวิสุงคามสีมาในปี พ.ศ. 2372 มีการสร้างกุฏิสงฆ์ด้วยไม้เนื้อแข็ง
อุโบสถหลังเก่าเป็นอาคารก่ออิฐถือปูน มีความกว้างประมาณ 8.4 เมตร ยาวประมาณ 14 เมตร ฐานด้านนอกเป็นฐานบัวลูกแก้วอกไก่ โครงสร้างหลังคาเครื่องมุงกระเบื้อง หลังคาซ้อนกัน 2 ชั้น ไม่มีช่อฟ้า ใบระกา หางหงส์ หน้าบันอุโบสถทั้งด้านหน้าและด้านหลังทำด้วยไม้ แกะสลัดลวดลาย ส่วนลายเป็นลายตาราง ส่วนบนเป็นลายก้านขดกระหนกเปลว และลายพุ่มข้าวบิณฑ์ และมีการประดับกระจกสีที่ตัวลาย ตรงกลางของหน้าบันเป็นกรอบสามเหลี่ยมโค้งหยัก ปลายแหลม

**อ้างอิง**
ดง
หมวดหมู่:โบราณสถานในจังหวัดนครนายก
ฟุตบอลหญิงชิงแชมป์สโมสรโลก

การแข่งขันฟุตบอลหญิงชิงแชมป์สโมสรโลก (FIFA Women's Club World Cup) เป็นการแข่งขันฟุตบอลสโมสรหญิงระดับนานาชาติที่เสนอโดย สหพันธ์ฟุตบอลนานาชาติ (FIFA) ซึ่งเป็นองค์กรปกครองสูงสุดของกีฬาฟุตบอล การแข่งขันครั้งแรกมีกำหนดจัดขึ้นในช่วงต้นปี ค.ศ. 2026

**ประวัติความเป็นมา**
การแข่งขันระดับสโมสรหญิงระหว่างประเทศครั้งแรกคือ อินเตอร์เนชันแนล วีเมินส์ คลับ แชมเปียนชิป (IWCC) ซึ่งจัดขึ้นโดย สมาคมฟุตบอลญี่ปุ่น (JFA) และ L. League
IWCC ครั้งแรกจัดขึ้นในญี่ปุ่นในเดือนพฤศจิกายน 2012 โดยมีทีมเข้าร่วม 4 ทีม ได้แก่ โอลิมปิก ลียงเนส์ (ยุโรป), แคนเบอร์รา ยูไนเต็ด (ออสเตรเลีย), ไอแนค โกเบ ลีโอเนสซา (ญี่ปุ่น) และ เอ็นทีวี เบเลซา (แชมป์ฟุตบอลถ้วยของญี่ปุ่น) โดย โอลิมปิก ลียงเนส์ เป็นผู้ชนะ
ในปี 2017 ซาราย บาเรแมน หัวหน้าฝ่ายฟุตบอลหญิงของฟีฟ่า กล่าวถึงโอกาสในการจัดการแข่งขันฟุตบอลสโมสรโลกหญิง โดยระบุว่า "การจัดงานต้องระมัดระวังและครอบคลุมทุกภูมิภาค เนื่องจากระดับการพัฒนาฟุตบอลหญิงในแต่ละภูมิภาคแตกต่างกัน"
ระหว่างงานแถลงข่าวปิดการแข่งขันฟุตบอลโลกหญิง 2019 ประธานฟีฟ่า จานนี อินฟานติโน ได้เสนอแผนสร้างการแข่งขันฟุตบอลสโมสรโลกหญิง เพื่อส่งเสริมการพัฒนาฟุตบอลหญิงในอนาคต 
ในเดือนธันวาคม 2022 ฟีฟ่าประกาศแผนจัดการแข่งขันฟุตบอลหญิงชิงแชมป์สโมสรโลก โดยปฏิทินการแข่งขันฟุตบอลหญิงจะยังไม่เปลี่ยนแปลงจนถึงปี ค.ศ. 2025
เดือนพฤษภาคม 2024 ฟีฟ่ายืนยันว่าการแข่งขันครั้งแรกจะจัดขึ้นในเดือนมกราคมถึงกุมภาพันธ์ 2026 โดยมีทีมเข้าร่วมทั้งหมด 16 ทีม และกำหนดให้จัดทุก 4 ปี
ฟีฟ่ายังประกาศการแข่งขันสโมสรหญิงระดับโลกอีกหนึ่งรายการที่คล้ายกับการแข่งขันฟีฟ่าอินเตอร์คอนติเนนตัลคัพของฟุตบอลชาย ซึ่งจะจัดขึ้นทุกปีในช่วงที่ไม่มีการแข่งขันฟุตบอลหญิงชิงแชมป์สโมสรโลก โดยเริ่มในปี ค.ศ. 2027

**อ้างอิง**

**แหล่งข้อมูลอื่น**

หมวดหมู่:การแข่งขันฟุตบอลสโมสรระหว่างประเทศ
ฟ
หมวดหมู่:อำเภอในจังหวัดกุมมะ

อำเภอในจังหวัดกุมมะ ในภูมิภาคคันโตของประเทศญี่ปุ่น
หมวดหมู่:จังหวัดกุมมะ
กุมมะ
วัดศรีเมือง (จังหวัดนครนายก)

วัดศรีเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครนายก อำเภอเมืองนครนายก จังหวัดนครนายก ปัจจุบันมีพระราชวรนายก (จรูญ จงฺกโม ป.ธ.5) เป็นเจ้าอาวาส
วัดศรีเมืองเดิมอยู่ติดกับวัดเกาะ สันนิษฐานว่าเป็นวัดสมัยอยุธยาตอนปลาย ตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อ พ.ศ. 2472 
ลักษณะทางสถาปัตยกรรมที่ดีเด่นคือ อาคารหมู่กุฎิเรือนไทย ซึ่งได้บูรณะปฏิสังขรณ์จากกุฏิเดิม ประยุกต์ให้เข้ากับสภาพปัจจุบัน วัดศรีเมืองได้รับคัดเลือกให้เป็นวัดที่มีสถาปัตยกรรมดีเด่นของจังหวัดนครนายก เมื่อ พ.ศ. 2540 และมีมีวิหารบูระพาจารย์ เป็นขั้น ๆ

**อ้างอิง**
ศรีเมือง
หมวดหมู่:โบราณสถานในจังหวัดนครนายก
วัดรังษีโสภณ

วัดรังษีโสภณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหญ่ อำเภอเมืองนครนายก จังหวัดนครนายก  มีที่ดินตั้งวัดมีเนื้อที่ 18 ไร่ 2 งาน 40 ตารางวา อาณาเขต ทิศเหนือ จดถนนหลวง ทิศใต้และทิศตะวันออก จดแม่น้ำนครนายก ทิศตะวันตกจดถนนสาธารณะ มีที่ธรณีสงฆ์ จำนวน 7 แปลง เนื้อที่ 140 ไร่
วัดรังษีโสภณวัดตั้งเมื่อ พ.ศ. 2448 ได้รับพระราชทานวิสุงคามสีมา เมื่อวันที่ 23 มิถุนายน พ.ศ. 2520 ปัจจุบันมีพระเทพวรนายก (เกตุ สิริวฑฺฒโน ป.ธ.4) เป็นเจ้าอาวาส	
อาคารเสนาสนะประกอบด้วยศาลาการเปรียญ กว้าง 15 เมตร ยาว 18 เมตร สร้างเมื่อ พ.ศ. 2480 เป็นอาคารครึ่งตึกครึ่งไม้ หอสวดมนต์ กว้าง 12 เมตร ยาว 35 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก กุฏิสงฆ์ จำนวน 2 หลัง

**อ้างอิง**
รังษีโสภณ
แม่แบบ:กีฬาในโอลิมปิกฤดูหนาว 2026

หมวดหมู่:กล่องนำทางโอลิมปิกฤดูหนาว 2026
หมวดหมู่:กล่องนำทางกีฬาในโอลิมปิกฤดูหนาวแบ่งตามปี
กีฬาสกีลงเขาในโอลิมปิกฤดูหนาว 2026 – รอบคัดเลือก

การแข่งขันรอบคัดเลือกของกีฬาสกีลงเขาในโอลิมปิกฤดูหนาว 2026 มีกติกาและการจัดสรรโควตาสำหรับการแข่งขันสกีลงเขาในโอลิมปิกฤดูหนาว 2026 ดังนี้

**กติกาการคัดเลือก**

**จำนวนโควตา**
มีนักกีฬาสูงสุด 306 คน ที่สามารถเข้าร่วมแข่งขันในโอลิมปิก โดยแต่ละประเทศสามารถส่งนักกีฬาได้สูงสุด 22 คน จำกัดเพศละ 11 คน ต่อประเทศ
ในแต่ละรายการแข่งขันแต่ละประเทศสามารถส่งนักกีฬาได้ไม่เกิน 4 คน
สำหรับการแข่งขันประเภททีมผสมในแต่ละเพศ แต่ละประเทศสามารถส่งทีมได้สูงสุด 4 ทีม
ประเทศที่ต้องการเข้าร่วมต้องมีนักกีฬาที่ผ่านคุณสมบัติพื้นฐาน ได้แก่
อายุและสุขภาพที่เหมาะสม มีคะแนนในรายการคะแนน FIS ต่ำกว่ากำหนดในช่วงวันที่ 1 กรกฎาคม 2024 ถึง 18 มกราคม 2026
เกณฑ์คะแนน FIS:- สำหรับประเภท เทคนิค (ไจแอนท์สลาลมและสลาลม): คะแนนเฉลี่ยไม่เกิน 120- สำหรับประเภท ความเร็ว (ดาวน์ฮิลล์และซูเปอร์ G): คะแนนรวมไม่เกิน 80- ประเภททีมผสม: ประเทศต้องมีนักกีฬาที่ผ่านมาตรฐานในทั้งสองประเภท ได้แก่ ดาวน์ฮิลล์และสลาลม
การคำนวณคะแนน
เทคนิค: ใช้ค่าเฉลี่ยของ 5 ผลการแข่งขันที่ดีที่สุด
ความเร็ว: ใช้ค่าเฉลี่ยของ 2 ผลการแข่งขันที่ดีที่สุด
กติกาเหล่านี้มีเป้าหมายเพื่อคัดเลือกนักกีฬาที่มีความพร้อมและสมรรถภาพสูงสุดสำหรับการแข่งขันระดับโลกในโอลิมปิกฤดูหนาว 2026

**สรุปการคัดเลือก**
NOC ที่มีโควตา 'พื้นฐาน' จะต้องผ่านเกณฑ์การเข้าร่วมขั้นต่ำและได้รับการรับรองให้เข้าร่วมการแข่งขันโอลิมปิก อย่างไรก็ตาม โควตา '30 อันดับแรก' และ 'เพิ่มเติม' จะไม่ได้รับการรับรอง และอาจมีการเปลี่ยนแปลงได้จนถึงวันที่ 18 มกราคม 2026
*ข้อมูล ณ วันที่ 12 ธันวาคม 2024

**อ้างอิง**
หมวดหมู่:สกีลงเขา
หมวดหมู่:โอลิมปิกฤดูหนาว 2026
หมวดหมู่:โทจิงิ

หมวดหมู่นี้ประกอบด้วยบทความที่เกี่ยวข้องกับนครโทจิงิ จังหวัดโทจิงิ ประเทศญี่ปุ่น
หมวดหมู่:นครในจังหวัดโทจิงิ
ออสการ์ พิแอสทรี

ออสการ์ แจ็ก พิแอสทรี (Oscar Jack Piastri; เกิด 6 เมษายน ค.ศ. 2001) เป็นนักแข่งรถชาวออสเตรเลีย ปัจจุบันแข่งรถในการแข่งขันฟอร์มูลาวันให้แก่แมกลาเรน พิแอสทรีชนะการแข่งขันกรังด์ปรีซ์ด้วยกันทั้งสิ้นรายการ ตลอดการแข่งขันสามฤดูกาล
พิแอสทรีเกิดและเติบโตที่เมลเบิร์น เขาเริ่มต้นอาชีพด้วยการแข่งขันรถบังคับวิทยุ ก่อนจะแข่งรถคาร์ตเมื่ออายุเก้าขวบ พิแอสทรีเลื่อนขั้นสู่การแข่งขันฟอร์มูลาระดับรองใน ค.ศ. 2016 โดยเขาได้ตำแหน่งแชมป์แรกในการแข่งขันฟอร์มูลาเรอโนยูโรคัพ 2019 กับอาร์-เอซจีพี เขายังเป็นแชมป์ในรายการเอฟไอเอฟอร์มูลาทรีแชมเปียนชิป 2020 และเอฟไอเอฟอร์มูลาทูแชมเปียนชิป 2021 อย่างต่อเนื่องกับพรีมา ทำให้เขากลายเป็นนักแข่งคนที่หกที่เป็นแชมป์จีพีทูซีรีส์/ฟอร์มูลาทูในฤดูกาลแรกของตนเอง พิแอสทรีเป็นนักแข่งเพียงคนเดียวในประวัติศาสตร์ที่ได้รับตำแหน่งแชมป์การแข่งขันฟอร์มูลาเรอโน ฟอร์มูลาทรี และฟอร์มูลาทู (หรือรายการเทียบเท่า) สามฤดูกาลติดต่อกัน
พิแอสทรีเป็นสมาชิกอาลปีนอะแคเดมีตั้งแต่ ค.ศ. 2020 ถึง 2021 และเซ็นสัญญากับแมกลาเรนในฤดูกาล 2023 โดยจับคู่กับ แลนโด นอร์ริส หลังจากเกิดข้อพิพาททางสัญญากับอาลปีน เขาเข้าร่วมการแข่งขันฟอร์มูลาวันรายการแรกที่บาห์เรนกรังด์ปรีซ์ และได้โพเดียมแรกที่เจแปนนีสกรังด์ปรีซ์ พิแอสทรีรักษาที่นั่งสำหรับฤดูกาล 2024 และชนะการแข่งขันกรังด์ปรีซ์รายการแรกที่ฮังการี กลายเป็นนักแข่งรถชาวออสเตรเลียคนที่ห้าที่ชนะการแข่งขันฟอร์มูลาวันกรังด์ปรีซ์ เขายังชนะการแข่งขันอาเซอร์ไบจานกรังด์ปรีซ์ และกลายเป็นนักแข่งรถคนที่สี่ในประวัติศาสตร์ฟอร์มูลาวันที่ลงแข่งครบทุกรอบของการแข่งขันทั้งฤดูกาล  เขาได้ตำแหน่งโพลแรกที่การแข่งขันไชนีสกรังด์ปรีซ์ในฤดูกาล 2025
จากสถิติ ณ  พิแอสทรีมีผลงานชนะเลิศในการแข่งขันครั้ง ได้ตำแหน่งโพลครั้ง ทำรอบได้เร็วที่สุดครั้ง และมีอันดับบนโพเดียม podiums ครั้งในการแข่งขันฟอร์มูลาวัน พิแอสทรีเซ็นสัญญาอยู่กับแมกลาเรนอย่างน้อยจนสิ้นสุดฤดูกาล 2028

**รางวัลและการเชิดชูเกียรติ**

**ฟอร์มูลาวัน**
 ถ้วยรางวัลโลเรนโซ บันดีนี: 2025- เอฟไอเอ นักแข่งหน้าใหม่แห่งปี: 2023

**รางวัลอื่น ๆ**
 เอฟไอเอ นักแข่งหน้าใหม่แห่งปี: 2021name=FIARookie- ออโตสปอร์ตอะวอดส์ นักแข่งหน้าใหม่แห่งปี: 2020, 2021, 2023- รางวัลอ็องตวน อูว์แบร์: 2021- รางวัลเซอร์ แจ็ก แบร็บบัม: 2020, 2021, 2024- ถ้วยรางวัลอนุสรณ์โจ แทนดี: 2017- วิกทอเรียนสปอตส์อะวอดส์ นักกีฬาเยาวชนยอดเยี่ยมแห่งปี: 2021

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**
 หมายเหตุ-  เนื่องจากพิแอสทรีเป็นนักแข่งรับเชิญ จึงไม่มีสิทธิ์สะสมคะแนนชิงแชมป์-  ฤดูกาลกำลังดำเนินอยู่ 

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ฤดูกาลกำลังดำเนินอยู่ 

**หมายเหตุ**

**อ้างอิง**

**แหล่งข้อมูลอื่น**
  ออสการ์ พิแอสทรี สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวออสเตรเลีย
หมวดหมู่:นักแข่งรถสูตรหนึ่งชาวออสเตรเลีย
ยูโทเปีย

ยูโทเปีย หรือ อุตมรัฐ  (utopia) โดยทั่วไปแล้วจะอธิบายถึงชุมชนหรือสังคมในจินตนาการที่มีคุณสมบัติที่เป็นที่ต้องการอย่างยิ่งหรือเกือบสมบูรณ์แบบสำหรับสมาชิกในสังคม เซอร์ทอมัส มอร์ เป็นผู้คิดคำขึ้นจากหนังสือ ยูโทเปีย  ในปี ค.ศ. 1516 ซึ่งบรรยายถึงสังคมเกาะสมมติแห่งหนึ่งในโลกใหม่
ยูโทเปียในเชิงสมมติฐานมุ่งเน้นไปที่ความเท่าเทียมกันในด้านต่าง ๆ เช่น เศรษฐศาสตร์ รัฐบาล และความยุติธรรม โดยวิธีการและโครงสร้างของการดำเนินการที่เสนอจะแตกต่างกันไปตามอุดมการณ์ ไลแมน ทาวเวอร์ ซาร์เจนต์โต้แย้งว่าธรรมชาติของสังคมอุดมคติมีความขัดแย้งในตัวเอง เนื่องจากสังคมไม่ได้ เป็นเนื้อเดียวกัน และมีความปรารถนาที่ขัดแย้งกัน และไม่สามารถตอบสนองได้ในเวลาเดียวกัน
สิ่งที่ตรงข้ามกับยูโทเปีย คือ ดิสโทเปีย นวนิยายแนวยูโทเปียและดิสโทเปีย ถือเป็นประเภทวรรณกรรมที่ได้รับความนิยม แนวคิดยูโทเปียก็ได้แรงบันดาลใจและได้รับแรงบันดาลใจจากแขนงอื่น ๆ และแนวคิดที่อิงตามความเป็นจริง เช่น สถาปัตยกรรม การแบ่งปันไฟล์ เครือข่ายสังคม รายได้พื้นฐาน ชุมชน พรมแดนเปิด และแม้แต่ฐานทัพโจรสลัด

**อ้างอิง**
หมวดหมู่:จินตนิยาย
หมวดหมู่:แก่นเรื่องในบันเทิงคดีแนววิทยาศาสตร์
หมวดหมู่:บทความที่มีข้อความภาษาจีน
กองทุนซื้อขายแลกเปลี่ยน

กองทุนซื้อขายแลกเปลี่ยน (exchange-traded fund ย่อว่า ETF) คือประเภทหนึ่งของกองทุนเพื่อการลงทุนที่เป็นผลิตภัณฑ์ซื้อขายแลกเปลี่ยน กล่าวคือ ซื้อขายในตลาดหลักทรัพย์ ETF เป็นเจ้าของสินทรัพย์ทางการเงิน เช่น หุ้น ตราสารหนี้ สกุลเงินตรา  หนี้สิน สัญญาซื้อขายล่วงหน้า และสินค้าโภคภัณฑ์ เช่น ทองคำแท่ง ETF จำนวนมากมีการกระจายความเสี่ยง ในระดับหนึ่งเมื่อเทียบกับการถือหุ้นรายตัว
กองทุน ETF แบ่งการเป็นเจ้าของของตัวเองออกเป็นหุ้นที่ถือโดยผู้ถือหุ้น โครงสร้างทางกฎหมายของ ETF อาจเป็น องค์กร ทรัสต์ บริษัทลงทุน จัดการแบบเปิดหรือทรัสต์เพื่อการลงทุนในหน่วยลงทุน โดยขึ้นอยู่กับประเทศ ผู้ถือหุ้นเป็นเจ้าของสินทรัพย์ของกองทุนโดยทางอ้อม และมีสิทธิ์ได้รับส่วนแบ่งกำไร เช่น ดอกเบี้ยหรือเงินปันผล และยังมีสิทธิ์ได้รับมูลค่าคงเหลือหากกองทุนเข้าสู่การชำระบัญชี ผู้ถือหุ้นยังได้รับรายงานประจำปีด้วย โดยทั่วไป ETF จะดำเนินการโดยใช้กลไกการเก็งกำไรจากส่วนต่าง ซึ่งได้รับการออกแบบเพื่อให้ซื้อขายใกล้เคียงกับมูลค่าสินทรัพย์สุทธิ แม้ว่าจะเกิดการเบี่ยงเบนได้ก็ตาม

**อ้างอิง**
หมวดหมู่:การจัดการไซเบอร์เนติกส์
หมวดหมู่:กองทุนซื้อขายแลกเปลี่ยน
หมวดหมู่:การจัดการไซเบอร์เนติกส์

หมวดหมู่:ไซเบอร์เนติกส์
หมวดหมู่:วิทยาการการจัดการ
หมวดหมู่:ทฤษฎีการสื่อสาร
หมวดหมู่:การวิเคราะห์ระบบ
เกอลิน จอร์เจสกู

เกอลิน จอร์เจสกู (Călin Georgescu, pron; เกิด 26 มีนาคม 1962) เป็นนักการเมืองขวาจัด, นักวิชาการเกษตร และนักทฤษฎีสมคบคิดชาวโรมาเนีย อดีตทำงานในสาขาการพัฒนาความยั่งยืน จอร์เจสกูได้รับแต่งตั้งเป็นประธานบริหารของสถาบันดัชนีความยั่งยืนโลกของสหประชาชาติวาระปี 2015–2016 และก่อนหน้านั้นดำรงตำแหน่งประธานศูนย์วิจัยยุโรป สโมสรโรม (2013–2015) เขาถูกสื่อขนานนามว่าเป็น "ดอนัลด์ ทรัมป์ ของโรมาเนีย"
จอร์เจสกูลงสมัครเป็นผู้สมัครอิสระในการเลือกตั้งประธานาธิบดีโรมาเนียปี 2024 โดยมีมุมมองสนับสนุนรัสเซีย, ต้านเนโท และขวาจัด เขาเคยถูกบรรยายถึงว่าเป็นพวกชาตินิยมหัวรุนแรง, ประชานิยมขวาจัด และหัวรุนแรง แม้ว่าในการสำรวจความเห็นจะพบว่าเขาเป็นผู้สมัครไม้ประดับ ด้วยความนิยมประมาณ 5% ในผลสำรวจก่อนเลือกตั้ง กระนั้นผลการเลือกตั้งเขาชนะคะแนนเสียงมากที่สุดในผู้สมัครของรอบแรกทั้งหมดด้วยคะแนน 23% ในเอกสารที่หน่วยงานความมั่นคงโรมาเนียเปิดโปง การรณรงค์หาเสียงเลือกตั้งของเขามีเงินทุนขนาดมากกว่า 1,000,000 ยูโรที่ไม่ได้อธิบายถึงที่มา และระหว่างการลงคะแนนเสียงเลือกตั้ง อุปกรณ์อำนวยความสะดวกเลือกตั้งประสบกับการโจมตีทางไซเบอร์ซึ่งเชื่อว่ามีต้นตอมาจาก "ตัวแสดงที่เป็นรัฐแห่งหนึ่ง" ท้ายที่สุดศาลรัฐธรรมนูญโรมาเนียประกาศให้ผลการเลือกตั้งรอบแรกเป็นโมฆะในวันที่ 6 ธันวาคม

**อ้างอิง**
หมวดหมู่:นักการเมืองโรมาเนีย
หมวดหมู่:บุคคลจากบูคาเรสต์
จิตวิทยาการรู้คิด

จิตวิทยาการรู้คิด (cognitive psychology) คือการศึกษาทางวิทยาศาสตร์เกี่ยวกับประชาน เช่น ความใส่ใจ การใช้ภาษา ความจำ การรับรู้ การแก้ปัญหา การสร้างสรรค์ และการใช้เหตุผล จิตวิทยาการรู้คิดมีต้นกำเนิดในช่วง ค.ศ. 1960 ซึ่งเป็นการแตกหักจากแนวคิดพฤติกรรมนิยมซึ่งอยู่ระหว่าง ค.ศ. 1920 ถึง ค.ศ. 1950 โดยกระบวนการทางจิตที่ไม่สามารถสังเกตได้นั้นอยู่นอกขอบเขตของประสบการณ์นิยม การเปลี่ยนแปลงครั้งนี้เกิดขึ้นเมื่อนักวิจัยด้านภาษาศาสตร์และไซเบอร์เนติกส์ รวมถึงจิตวิทยาประยุกต์ ใช้แบบจำลองของการประมวลผลทางจิตเพื่ออธิบายพฤติกรรมของมนุษย์ ผลงานที่ได้รับจากจิตวิทยาการรู้คิดได้รับการรวมเข้ากับสาขาอื่น ๆ ของจิตวิทยา และสาขาวิชาสมัยใหม่อื่น ๆ เช่น ประชานศาสตร์ ภาษาศาสตร์ และเศรษฐศาสตร์

**อ้างอิง**
หมวดหมู่:ประชาน
หมวดหมู่:พฤติกรรมศาสตร์
หมวดหมู่:ผลิตภัณฑ์ที่ออกในปี พ.ศ. 2510
หมวดหมู่:จิตวิทยาประชาน
หมวดหมู่:Articles with excerpts
ศาลรัฐธรรมนูญโรมาเนีย

ศาลรัฐธรรมนูญโรมาเนีย (Curtea Constituțională a României) เป็นสถาบันที่ตัดสินว่ากฎหมาย บัญญัติ หรือร่างกฎหมายที่องค์การรัฐของประเทศโรมาเนียประกาศใช้นั้นสอดคล้องกับรัฐธรรมนูญโรมาเนียหรือไม่
ศาลประกอบด้วยสมาชิกเก้าคน ดำรงตำแหน่งวาระเก้าปีที่ห้ามเป็นต่อ สมาชิกสามคนมาจากการแต่งตั้งโดยประธานาธิบดีโรมาเนีย, สามคนจากการแต่งตั้งโดยวุฒิสภา และสามคนจากการแต่งตั้งโดยสภาล่าง 

**อำนาจหน้าที่**
มาตรา 146 ของรัฐธรรมนูญโรมาเนียกำหนดขอบข่ายอำนาจหน้าที่ของศาบรัฐธรรมนูญว่าประกอบด้วย:
*พิจารณาวินิจฉัยความชอบด้วยรัฐธรรมนูญของกฎหมายก่อนประกาศใช้ โดยประธานาธิบดีโรมาเนีย, ประธานสภาใดสภาหนึ่ง, รัฐบาล, ศาลฎีกา, โดยผู้แทนอย่างน้อย 50 คน หรือวุฒิสมาชิกอย่างน้อย 25 คน ตลอดจนโดยตำแหน่งเกี่ยวกับความคิดริเริ่มที่จะแก้ไขรัฐธรรมนูญ
*พิจารณาวินิจฉัยความชอบด้วยรัฐธรรมนูญของระเบียบข้อบังคับของรัฐสภา โดยประธานสภาใดสภาหนึ่ง โดยกลุ่มรัฐสภา หรือผู้แทนอย่างน้อย 50 คน หรือวุฒิสมาชิกอย่างน้อย 25 คน
*ตัดสินใจเกี่ยวกับข้อยกเว้นที่เสนอต่อศาลยุติธรรมเกี่ยวกับความไม่เป็นไปตามรัฐธรรมนูญของกฎหมายและคำสั่ง
*ดูแลการปฏิบัติตามขั้นตอนการเลือกตั้งประธานาธิบดีโรมาเนีย และยืนยันผลการลงคะแนน
*ตรวจสอบสถานการณ์ที่พิสูจน์ความชอบธรรมในการดำรงตำแหน่งประธานาธิบดีแห่งโรมาเนียชั่วคราว และรายงานผลการพิจารณาให้รัฐสภาและรัฐบาลทราบ
*ให้ความเห็นแนะนำเกี่ยวกับข้อเสนอที่จะสั่งพักงานประธานาธิบดีแห่งโรมาเนีย สำนักงาน
*เพื่อควบคุมการปฏิบัติตามขั้นตอนการจัดและจัดการประชามติ และเพื่อยืนยันผลการลงประชามติ
*เพื่อตรวจสอบการปฏิบัติตามเงื่อนไขการใช้สิทธิริเริ่มนิติบัญญัติโดยประชาชน
*เพื่อตัดสินใจเกี่ยวกับการคัดค้านการขัดรัฐธรรมนูญของพรรคการเมือง
*เพื่อปฏิบัติหน้าที่อื่น ๆ ตามที่กฎหมายประกอบรัฐธรรมนูญของศาลกำหนด

**ประวัติศาสตร์**
ศาลรัฐธรรมนูญสถาปนาชึ้นในป่ 1992 และมีสมาชิกตามลำดับดังนี้ (ข้อมูล ณ ปี 2024)

**อ้างอิง**
หมวดหมู่:รัฐบาลโรมาเนีย
โรมาเนีย
เอเลนา ลัสกอนี

เอเลนา วาเลรีกา ลัสกอนี (Elena Valerica Lasconi, pron; เกิด 20 เมษายน 1972) เป็นนักการเมืองและอดีตนักหนังสือพิมพ์ชาวโรมาเนีย ผู้ดำรงตำแหน่งนายกเทศมนตรีนครเกิมปูลุงก์ในเทศมณฑลอาร์เจช จากการชนะการเลือกตั้งสองสมัยทั้งในปี 2020 และ 2024 ในวันที่ 26 มิถุนายน 2024 เธอชนะการเลือกตั้งภายในสหภาพรักษ์โรมาเนีย (USR) ขึ้นเป็นประธานพรรค และได้รับเลือกเป็นผู้ลงสมัครของพรรคในการเลือกตั้งประธานาธิบดีโรมาเนียในปีนั้น ที่ซึ่งเธอได้คะแนนเป็นอันดับสอง เข้าไปแข่งขันต่อในการเลือกตั้งรอบสองแข่งกับเกอลิน จอร์เจสกู กระนั้นผลการเลือกตั้งในรอบแรกต่อมาถูกศาลรัฐธรรมนูญโรมาเนียประกาศเป็นโมฆะ

**อ้างอิง**
หมวดหมู่:นักการเมืองโรมาเนีย
คาวาซากิเฮฟวีอินดัสทรีส์

คาวาซากิเฮฟวีอินดัสทรีส์ เป็นบริษัทข้ามชาติของญี่ปุ่นผู้ผลิตรถจักรยานยนต์, เครื่องยนต์ อุปกรณ์หนัก,  อากาศยานและอุปกรณ์ป้องกันประเทศ ล้อขับเคลื่อนและเรือ โดยมีสำนักงานใหญ่อยู่ที่เขตมินาโตะ โตเกียว ประเทศญี่ปุ่น นอกจากนี้ยังมีการผลิตหุ่นยนต์อุตสาหกรรม กังหันแก๊ส ปั๊ม หม้อไอน้ำ และผลิตภัณฑ์อุตสาหกรรมอื่น ๆ อีกด้วย บริษัทได้รับการตั้งชื่อตามผู้ก่อตั้งคือโชโซ คาวาซากิ เคเอชไอเป็นที่รู้จักในฐานะหนึ่งในสามผู้ผลิตอุตสาหกรรมหนักรายใหญ่ของญี่ปุ่น ร่วมกับมิตซูบิชิเฮฟวีอินดัสทรีส์และไอเอชไอ

**ประวัติบริษัท**
โชโซ คาวาซากิ – ผู้ก่อตั้งบริษัท
โชโซ คาวาซากิ เกิดเมื่อปี ค.ศ. 1836 และคลุกคลีอยู่ในอุตสาหกรรมทางทะเลตั้งแต่ยังเด็ก เขาเกี่ยวข้องกับภัยพิบัติในทะเลสองครั้ง แต่เชื่อว่าเขารอดชีวิตมาได้เพราะการปรับปรุงเรือ สิ่งนี้ทำให้เกิดการตัดสินใจสร้างนวัตกรรมทางเทคโนโลยีสำหรับอุตสาหกรรมการขนส่งของญี่ปุ่น ในปี ค.ศ. 1878 หลังจากที่ต้องดิ้นรนทางธุรกิจ เขาก็ได้รับคำสั่งซื้อครั้งแรก นี่ถือเป็นจุดเริ่มต้นของบริษัท
ในปี ค.ศ. 1886 คาวาซากิได้ย้ายธุรกิจจากโตเกียวไปยังจังหวัดเฮียวโงะ ทำให้มีพื้นที่สำหรับการเพิ่มคำสั่งซื้อไปยังบริษัทของเขาและเปลี่ยนชื่อเป็น Kawasaki Dockyard บริษัทที่เปลี่ยนชื่อใหม่ได้จดทะเบียนในตลาดหลักทรัพย์เป็น Kawasaki Dockyard Co., Ltd เมื่อความต้องการเรือเพิ่มขึ้นในช่วงสงครามจีน–ญี่ปุ่นครั้งที่หนึ่ง ในปี ค.ศ. 1894 โคจิโร มัตสึกาตะ ได้รับการประกาศให้เป็นประธานคนแรกของบริษัท

**อ้างอิง**

หมวดหมู่:กลุ่มบริษัทของญี่ปุ่น
หมวดหมู่:บริษัทต่อเรือของญี่ปุ่น
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทผู้ผลิตที่ตั้งอยู่ที่โตเกียว
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:บริษัทญี่ปุ่นที่ก่อตั้งในปี พ.ศ. 2439
เสือป่า

เสือป่า เป็นคำที่ใช้ระบุถึงสิ่งที่เกี่ยวข้องกับกิจการเสือป่าในประเทศไทยที่ก่อตั้งโดยพระบาทสมเด็จพระมงกุฎเกล้าเจ้าอยู่หัว อาจหมายถึง- กองเสือป่า- สนามเสือป่า- ถนนเสือป่า- แยกเสือป่า